text: AC Horsens leder efter midtbanespiller
  29 december 2011 kl. 10.08
  AC Horsens satser på at finde en midtbanespiller i det kommende transfervindue.
  - Vi vil gerne udvide truppen med en midtbanespiller, siger AC Horsens' direktør Henrik Ravn. 
  Dette til trods for, at klubben kommer ud med et underskud på ca. 10 mio. kr. i 2011.
  - Vi har hele tiden følt os sårbare på den centrale midtbane, og sportsdirektør Jesper Hansen og cheftræner Johnny Mølby har været så forudseende, at de stadig har penge på budgettet til at købe en ny spiller. Derfor er det en mulighed, vi forfølger. Der er ikke et konkret navn på banen, men vi har en liste over emner, og hvis der opstår en chance for at hente en af disse spillere, har vi råderum i budgettet, siger Henrik Ravn til Horsens Folkeblad.
  